stanford-oval/wikipedia huggingface dataset:
Nikolai Alho
Musiikkiura

Alho tunnetaan myös laulajana. Hän teki joulukuussa 2013 sopimuksen JVG-yhtyeen perustaman PME Recordsin kanssa. Hän on julkaissut singlet "Standing Right Here" (2013), "Leggo" (2014) ja "Hold Up" (2014).
Alhon sopimus päättyi marraskuussa 2014. Hän kertoi julkisesti, ettei aio jatkaa musiikintekoa ahkerasti ennen jalkapallouran päättymistä.
Alho osaomistaa levy-yhtiö 325 Median, jonka kautta on julkaistu muun muassa Younghearted-yhtyeen debyyttialbumi Nuorisydän. Alho toimi albumin tuottajana.
Yksityiselämä

Alho adoptoitiin aivan pienenä suomalais-englantilaiseen perheeseen. Alho avioitui Maria Alhon kanssa kesällä 2018 ja heille syntyi elokuussa 2019 tyttövauva.
Aiheesta muualla

Kuvia tai muita tiedostoja aiheesta Nikolai Alho Wikimedia Commonsissa
MPEG-21

MPEG-21 (ISO/IEC 18034) on Moving Picture Experts Groupin (MPEG) uusin standardi. Standardin tarkoituksena on mahdollistaa lisääntyvä multimedian käyttö läpinäkyvästi verkkojen yli.
MPEG-21:lle on asetettu tavoitteeksi luoda uudempia edellytyksiä:
sisällön luomiselle
sisällön tuottamiselle
sisällön jakamiselle
sisällön käyttämiselle
sisällön uudelleenesittämiselle
osaamisen hallintaan ja turvaamiseen
sisällön identifiointiin ja kuvaamiseen
rahaliikenteelle
käyttäjän yksilönsuojaan
tapahtumaraportointiin
MPEG-21:n multimediaviitekehys tunnistaa ja määrittelee multimedian toimitusketjua tukevat avainelementit, niiden väliset suhteet ja niiden tukemat operaatiot. Se pyrkii helpottamaan sisällön luomista, tuottamista, jakamista, käyttämistä ja uudelleenesittämistä erilaisten verkkojen ja laitteiden kautta. MPEG-21 määrittelee elementtien ominaisuuksien syntaksin ja semantiikan. Se pyrkii myös parantamaan tapahtumista raportointia.
Nukketeatteri Piironginlaatikko

Kerttu Aaltonen
Nukketeatteri Piironginlaatikko on uusikaupunkilainen kiertävä nukketeatteri, jonka työskentelytilat sijaitsevat Uudessakaupungissa.
Nukketeatteri Piironginlaatikon perusti vuonna 1984 nukketeatteritaiteilija Kerttu Aaltonen. Hän on ammatiltaan lastentarhanopettaja ja suorittanut myös teatterialan ammattitutkinnon Pieksämäellä vuonna 2002 sekä nukenrakentamisen ja -käsittelyn erikoistumisopinnot Turun ammattikorkeakoulussa vuonna 2005. Aaltoselle myönnettiin vuonna 2005 "Vuoden kulttuuriteko" -palkinto uusikaupunkilaisen lastenkulttuurin edistämisestä. Vuonna 2010 Suomen Kulttuurirahasto huomioi hänet "Vuoden kulttuuriteolla". Uudenkaupungin matkailuoppaat ojensivat Aaltoselle Opasruusun vuonna 2015. Ruusu jaetaan vuosittain sellaisille paikallisille tahoille tai henkilöille, jotka ovat työllään tai toiminnallaan tehneet Uuttakaupunkia myönteisellä tavalla tunnetuksi.
Nukketeatteri Piironginlaatikon näytelmissä hyödynnetään perinteisten käsinukkien lisäksi esine-, paperi- , pöytä-, marionetti- ja varjoteatterin keinoja. Näytelmiä on esitetty mm. Uudenkaupungin Teatterissa, Turun linnassa, Seikkailupuistossa, päiväkodeissa, kirjastoissa sekä lukuisissa  yksityistilaisuuksissa. Teatterin nukkeja ja rekvisiittaa on nähtävillä Uudenkaupungin keskustassa sijaitsevalla Vaakahuoneella. Nukketeatteri Piironginlaatikko järjestää myös koko perheen lastentapahtumia. Noitien kokoontumisajoja on toteutettu keväisin ja Myllymuorin seikkailuja kevätretkien aikaan sekä kesäisin.
Nukkenäytelmät 2000-luvulla

Samettipupu. Margery Williamsin sadusta sovittanut ja ohjannut Kerttu Aaltonen. 2016
Todellisen prinsessan vaiheet. Kaarina Helakisan sadusta sovittanut ja ohjannut Kitta Sara. 2010
Yhdeksän kultapäistä prinssiä. Kaarina Helakisan sadusta sovittanut ja ohjannut Kitta Sara. 2009
Pieni satukylpy – lastenvaunuteatteri vauvoille ja taaperoille. Käsikirjoitus Kerttu Aaltonen ja Kitta Sara, ohjaus Kitta Sara. 2009
Eläinten Airols-kisat. Käsikirjoitus ja ohjaus Kitta Sara. 2008
Ruusutar. Käsikirjoitus ja ohjaus Kitta Sara. 2007
Agricola. Käsikirjoitus ja ohjaus Marja-Liisa Lintunen. 2006
Kepa ja Kurre Uurenkaupungin menneisyyren jäljil. Käsikirjoitus ja ohjaus Kitta Sara. 2006
Pikku enkelin tarina. Käsikirjoitus ja ohjaus Kerttu Aaltonen. 2005
Kepa ja Kurre piparirosmon jäljillä. Käsikirjoitus ja ohjaus Kitta Sara. 2005
Aurinkovarjoteatteri. Käsikirjoitus ja ohjaus Kerttu Aaltonen. 2004
Pikku pikku Liisan seikkailut. H.C. Andersenin sadusta sovittanut ja ohjannut Kitta Sara. 2004
Seitsemän pientä kiliä. Kansansadusta ohjannut ja sovittanut Kitta Sara. 2003
Kasper lapsenlikkana. Käsikirjoitus ja ohjaus Kerttu Aaltonen. 2003
Aurinkokivi ja Lohikäärmelaiva. Käsikirjoitus ja ohjaus Kerttu Aaltonen. 2003
Prinsessa lasivuorella. Käsikirjoitus ja ohjaus Kitta Sara. 2003
Voivaras. Käsikirjoitus ja ohjaus Kerttu Aaltonen. 2003
Turun linnan tonttu-ukko ja Murri sirkuksessa. Käsikirjoitus ja ohjaus Marja-Liisa Lintunen. 2002
Vellamon vetinen neito. Käsikirjoitus ja ohjaus Katriina Andrianov. 2002
Mateli. Käsikirjoitus Kerttu Aaltonen, ohjaus Kaire Agu. 2001
Aiheesta muualla

Nukketeatteri Piironginlaatikon kotisivut.
MPEG-7

MPEG-7-standardi (ISO/IEC 15938) (Multimedia Content Description Interface) on multimedian sisällönkuvausrajapinta, jonka tarkoituksena on mahdollistaa tehokkaat haut sekä audio- että videomateriaaliin internetissä, digitaalikirjastoista ja muista tietokannoista. MPEG-7:stä tuli kansainvälinen standardi syksyllä 2001.[lähde? ]
MPEG-7-tietoa sisältävä audiovisuaalinen data voi olla kuvia, ääntä, puhetta, grafiikkaa, 3D-malleja, videota sekä kokoonpanotietoja siitä, kuinka nämä elementit on yhdistetty. MPEG-7:n avulla voidaan tehdä sovelluksia, jotka analysoivat käyttäjien mieltymyksiä ja seulovat sitten sen perusteella mediamerestä sopivia uutuuksia.
MPEG-7-standardia voidaan hyödyntää esimerkiksi seuraavissa sovelluksissa:
Digitaaliset kirjastot
Multimedian hakemistopalvelut
Broadcast-median valinta
Multimedian editointi
Aiheesta muualla

MPEG-7 and the Semantic Web (Arkistoitu – Internet Archive)
Maailmanradio

Esimerkki maailmanradiosta
Maailmanradio (engl. world band radio) on radiovastaanotin, jolla ULA-alueen (ultralyhyet aallot, joilla Suomessa kaikki tavanomaiset paikallisradiot lähettävät) ja keskipitkien aaltojen (MW) lisäksi voidaan kuunnella lyhytaaltoalueita. Useimmissa maailmanradioissa nämä ovat taajuusalueita, joilla kansainväliset yleisradioasemat lähettävät ohjelmiaan.
Maailmanradioita käytetään muun muassa matkaradioina yleisradiolähetysten seuraamiseksi ulkomaanmatkoilla tai tavanomaista kotiradiovastaanotinta parempana vastaanottimena ulkomaisia yleisradiolähetyksiä kuunneltaessa. Tällöin on jo kyse DX-kuuntelusta, mikäli tavoitteena on tunnistaa ja saada radioaseman vahvistus tunnistetusta radiolähetyksestä.
Maailmanradion kehittyneempää versiota, jolla voidaan kuunnella koko lyhytaaltoaluetta ja jossa on enemmän vastaanotto-ominaisuuksia (kuten mahdollisuus kuunnella SSB- ja CW-lähetelajeja), kutsutaan liikennevastaanottimeksi.
Nykyään maailman radiokanavia on helpompi kuunnella radioaaltojen sijaan Internet-radion kautta. Asemia on mahdollista kuunnella tietokoneella, mutta nettiradion kuunteluun on valmistettu myös erityisiä radiolaitteita, jotka tarvitsevat toimiakseen Internet-yhteyden.
Internet-radion ongelmana verrattuna lyhytaaltolähetyksiin on se, että internetin kautta tulevan informaation valvonta ja kontrollointi on vallanpitäjille paljon helpompaa kuin lyhytaaltolähetysten häirintä. Kylmän sodan aikaan esimerkiksi Neuvostoliiton alueella pystyttiin kuuntelemaan länsimaiden lähettämiä venäjänkielisiä lähetyksiä. Nykyään (vuonna 2024) suurin osa lyhytaaltolähetyksistä on lopetettu, minkä takia suurin osa Venäjän federaation asukkaista on paljon huonommassa asemassa vapaan tiedonvälityksen kannalta kuin kylmän sodan aikaan.
Aiheesta muualla

Sangean ATS909 -maailmanradio (englanniksi)
Suomenkielinen nettiradiosivusto (ent. maailmanradiosivusto) (Arkistoitu – Internet Archive)
Luettelo Riejun moottoripyörämalleista

Tämä artikkeli sisältää luettelon Riejun valmistamista moottoripyörämalleista.
Mallisto

Rieju Marathon 125
Rieju Marathon 250
Rieju Marathon 450
Rieju Marathon Pro 125
Rieju Marathon Pro 200
Rieju MRT 50
Rieju MRT Pro 50
Rieju MRX 125
Rieju MRX 50
Rieju MX 50
Rieju NKD 50
Rieju NKD 125
Rieju RR 50
Rieju RRX 50
Rieju RS1 50
Rieju RS2 Pro 50
Rieju RS2 50 FR
Rieju RS2 125
Rieju RS2 Pro 125
Rieju RS3 50
Rieju RS3 50 NKD
Rieju RS3 125
Rieju RS3 125 NKD
Rieju SMX 50
Rieju SMX 125
Rieju Spike X 50
Rieju Tango 50
Rieju Tango 125
Rieju Tango 125 Pro
Rieju Tango 250
Rieju Tangoo! 50
MZKT

Minskin pyörävetäjien tehdas eli MZKT  (valkoven. ААТ Мінскі завод колавых цягачоў, МЗКЦ, AAT Minski zavod kolavyh’ tsjahatšou, MSKTs, ven. Минский завод колёсных тягачей, Minski zavod koljosnyh tjagatšei) on raskaiden ajoneuvojen valmistaja Valko-Venäjän Minskissä. Se valmistaa siviilikuorma-autoja Volat-merkillä (valkoven. Волат, "jättiläinen").
Yhtiöllä on yli 4000 työntekijää. Vuodesta 2015 myös Njoman-linja-autotehdas Lidassa (АЗВ «Нёман», ven. Неман) on kuulunut yhtiön alaisuuteen. Tehdas on kokonaisuudessaan Valko-Venäjän valtion omistama.
Yhtiö perustettiin 23. heinäkuuta 1954. Tällä päivämäärällä Minskin autotehdas № 15 toteutti Neuvostoliiton ministerineuvoston ja auto-, traktori- ja maatalouskoneteollisuuden ministerin määräyksen ja perusti erityissuunnittelutoimisto № 1:n autotehtaalle suunnittelemaan raskaita tykinvetäjiä ja niiden moottoreita.
MZKT irrotettiin MAZ:sta helmikuussa 1991 omaksi yhtiökseen.
MZKT-6922 Tor-ilmatorjuntaohjuksen alustana
MZKT-7930 Iskander-ohjuksen alustana
MZKT-79221 Topol-M-ohjuksen alustana
MZKT-74135 kuljettaa panssarivaunua
Volat V1 -panssariauto
Volat V2
МЗКТ-5002
МЗКТ-6001
МЗКТ-600203
M (James Bond)

| M |
| --- | --- |
Ensiesiintyminen:  Salainen agentti 007 ja tohtori No
Viimeinen esiintyminen:  007 No Time to Die
Näyttelijä:  Bernard Lee Robert Brown Judi Dench Ralph Fiennes
Henkilötiedot
Rooli:  MI6:n johtaja
Liittolaiset:  MI6
Nykyinen elintila:  elossa
Infobox OKNimi-testi OK: 
M on James Bond -kirjoissa ja elokuvissa esiintyvä kuvitteellinen MI6-tiedustelupalvelun johtaja. Ian Flemingin kirjoissa, ja osassa Bond -elokuvista M on oikealta nimeltään Sir Miles Messervy ja naispuolisena Olivia Mansfield, jonka nimikirjaimesta tunnuskirjain ilmeisesti on johdettu.
Todellinen MI6 perustettiin 1909 osana silloista Secret Service Bureauta. Palvelun ensimmäinen johtaja oli Sir Mansfield Smith-Cumming, jonka koodinimeä ”C” (kirjain tulee myös sukunimestä) on käytetty kaikista myöhemmistä johtajista. Ian Fleming tapasi hyödyntää leikillisesti sota-aikaisia tietojaan ja yksinkertaisesti vaihtoi kirjaimen.
Virallisissa James Bond -elokuvissa M:ää esitti ensin Bernard Lee 11 ensimmäisessä Bond-elokuvassa. Leen kuoltua vuonna 1981 roolin peri Rob Brown. Elokuvasta 007 ja kultainen silmä lähtien M:ää esitti Judi Dench ja elokuvan 007 Skyfall lopussa uutena M:nä nähdään Ralph Fiennes. Epävirallisessa Älä kieltäydy kahdesti -elokuvassa M:n roolissa nähtiin Edward Fox.
Elokuvassa Erittäin salainen M ei esiinny ollenkaan ja hänen kerrotaan olevan lomalla.
| Vuosina | M:n koko nimi | Esittäjä |
| --- | --- | --- |
| 1962–1979 | Admiral Sir Miles Messervy | Bernard Lee |
| 1983–1989 | Admiral Marion Hargreaves | Robert Brown |
| 1995–2012 | Olivia Mansfield | Judi Dench |
| 2012– | Gareth Mallory | Ralph Fiennes |
Maailmanrauha

Rauhan symboli
Maailmanrauha on vapauden, rauhan ja onnellisuuden aate kaikkien kansakuntien ja/tai ihmisten välillä. Maailmanrauha on utopistinen ajatus planeetanlaajuisesta väkivallattomuuden tilasta, jossa kansakunnat tekevät tietoisesti yhteistyötä joko vapaaehtoisesti tai sotaa estävän järjestelmän alaisina. Vaikka termiä maailmanrauha käytetään joskus kaikenlaisten vihollisuuksien lopettamisesta yksittäisten ihmisten välillä, maailmanrauha yleensä viittaa maailmanlaajuisten ja alueellisten sotien lopettamiseen sekä tulevien konfliktien ratkaisemiseen väkivallattomin keinoin.
Mahdollisuus

Maailmanrauha on teoriassa mahdollista saavuttaa, mutta jotkut uskovat ihmisluonnon luontaisesti hylkivän sitä. Tämä uskomus juontuu käsityksestä, että ihmiset ovat luontaisesti väkivaltaisia tai että joissakin tilanteissa järkiperäiset toimivat valitsevat väkivaltaisen toimintatavan. Toisaalta joidenkin muiden näkemysten mukaan sotiminen ei ole synnynnäinen osa ihmisyyttä, ja harhauskomus ihmisten luontaisesta väkivaltaisuudesta estää maailmanrauhan saavuttamisen.
Jos maailmanrauha määritellään ei pelkästään kansakuntien vaan myös yksilöiden välisen vihamielisyyden, väkivallan ja konfliktien puuttumiseksi, maailmanrauha tarkoittaisi maailmanlaajuista loppua väkivallalle ja laitoksille, joiden olemassaolo perustuu väkivallan uhkaan. Näin esimerkiksi poliisityötä ei olisi, koska voimankäyttö on eräs väkivallan muoto. Ei voisi olla myöskään sellaisia julkisen vallan tahoja, jotka käyttävät väkivallan tai voimankäytön uhkaa esimerkiksi verojen keräämiseen tai rajanvalvontaan.
Luxorin verilöyly

Deir el-Bahri, verilöylyn tapahtumapaikka
Luxorin verilöyly tapahtui 17. marraskuuta 1997 Deir el-Bahrin arkeologisessa kohteessa Luxorin lähistöllä Egyptissä. Ääri-islamilaiset terroristit surmasivat neljä egyptiläistä ja 58 turistia, joista 35 Sveitsin kansalaista.
Maailmansilmä

| Maailmansilmä> The Eye of the World.Alkuperäisteos |
| --- | --- |
Kirjailija:  Robert Jordan
Kansitaiteilija:  Darrell K. Sweet
Kieli:  englanti
Genre:  fantasia
Julkaistu:  1990
Suomennos
Suomentaja:  Marja Sinkkonen
Kustantaja:  Karisto
Ulkoasu:  kovakantinen, sidottu
Sivumäärä:  564 + sanasto
ISBN:  951-23-3638-3
Sarja: Ajan pyörä
Edeltävä:  Vaarojen taival
Seuraava:  Valeren torvi
Löydä lisää kirjojaKirjallisuuden teemasivulta
Maailmansilmä (engl. The Eye of the World) on yhdysvaltalaisen fantasiakirjailijan Robert Jordanin Ajan pyörä -kirjasarjan toinen osa. Se julkaistiin vuonna 1990 englanninkielisen The Eye of the World -kirjan suomennoksen toisena osana. The Eye of the World julkaistiin alkukielellä yhtenä kirjana, mutta sarjan suomennokset on jaettu kahteen osaan, joista ensimmäinen on Vaarojen taival.
MPTP

| MPTP |
| --- | --- |


Tunnisteet
IUPAC-nimi:  1-metyyli-4-fenyyli-1,2,3,6-tetrahydropyridiini
CAS-numero:  28289-54-5
PubChem CID:  1388
SMILES:  CN1CCC(=CC1)C2=CC=CC=C2
Ominaisuudet
Molekyylikaava:  C12H15N
Moolimassa:  173,25 g/mol
Sulamispiste:  40-42 °C
MPTP eli 1-metyyli-4-fenyyli-1,2,3,6-tetrahydropyridiini (C12H15N) on tetrahydropyridiinijohdannaisiin kuuluva orgaaninen yhdiste. Yhdistettä käytetään lääketieteessä Parkinsonin taudin syntymekanismien ja hoitojen tutkimiseen.
Ominaisuudet ja käyttö

Huoneenlämpötilassa MPTP on väritöntä kiteistä ainetta. Yhdisteellä on taipumus sublimoitua jo huoneenlämpötilassa.
MPTP:tä muodostuu sivutuotteena desmetyyliprodiinin (MPPP) valmistuksessa erityisesti silloin kun desmetyyliprodiinia valmistetaan huumausainekäyttöön. Desmetyyliprodiinin valmistuksen eräs välivaihe hajoaa MPTP:ksi kuumennuksen tai vahvasti happamien olosuhteiden vaikutuksesta. MPTP läpäisee veri-aivoesteen ja kulkeutuu keskushermostoon. Se metaboloituu ihmisen aivosoluissa MAO‐B-entsyymin vaikutuksesta 1-metyyli-4-fenyylipyridiniumkationiksi (MPP+), joka on varsinainen neurotoksinen yhdiste. MPP+ sitoutuu neuromelaniiniin. MPP+ on voimakas NADH-dehydrogenaasin eli kompleksi I:n estäjä, ja tämän vuoksi se estää soluhengityksen, ja seurauksena on hermosolujen oksidatiivinen stressi ja lopulta kuolema. Aivojen harmaan aineen tuhoutuminen johtaa pitkälle edenneen Parkinsonin taudin kaltaiseen tilaan. Oireet helpottuvat levodopalääkityksellä.
Ensimmäisen kerran synteettisen desmetyyliprodiinin käytöstä aiheutuneen Parkinsonin taudin kaltaisesta tilasta raportoitiin vuonna 1979. Tällöin oireita aiheuttanutta ainetta ei vielä kuitenkaan tunnistettu. MPTP tunnistettiin oireet aiheuttavaksi aineeksi vuonna 1982, ja tulokset julkaistiin vuonna 1983. Tämän jälkeen MPTP:stä on tullut tärkeä yhdiste tutkittaessa Parkinsonin taudin syntyä eläinkokeissa ja tutkittaessa uusia Parkinsonin taudin hoitoja.
Ola Brenner

| Ola Brenner |
| --- | --- |

Henkilötiedot
Carl Ola Brenner (17. joulukuuta 1900 Helsinki – 11. helmikuuta 1989 Inkoo) oli suomalainen agronomi, rehtori ja paikallishistorioitsija, joka sai maanviljelysneuvoksen arvonimen.
Henkilöhistoria

Ola Brennerin vanhemmat olivat rehtori Magnus Brenner ja Emilia (Emmy) Sofia Lindström (Silvius) ja puoliso vuodesta 1934 kansakoulunopettaja Gerda Karlsson. Kasvitieteilijä Widar Brenner ja geologi Thord Brenner olivat Ola Brennerin veljiä. Brenner tuli ylioppilaaksi vuonna 1918 ja valmistui agronomiksi ja filosofian kandidaatiksi vuonna 1922. Hän oli ensin tilanhoitaja Hauholla ja sitten karjatalouskoulun johtaja kymmenen vuotta ja maamieskoulun johtaja kaksikymmentä vuotta.
Vuonna 1957 Brenneristä tuli ruotsinkielisen maatalousoppilaitos Högre Svenska Lantbruksläroverketin rehtori Inkooseen. Tässä tehtävässä Brenner kehitti merkittävästi sekä koulun opetusta että sen harjoittamaa yhteistyötä. Porvoon kaupunginvaltuuston jäsen Brenner oli 1931–1935. Hän oli myös Inkoossa kunnanvaltuuston jäsen. Brenner sai maanviljelysneuvoksen arvon vuonna 1966. Hän julkaisi useita tutkimuksia Länsi-Uudenmaan paikallishistoriasta.
Julkaisuja

Ingå sparbank 90 år, 1957
Högre svenska lantbruksläroverket 1916–1966', 1966
Ingå kyrka, 1968
Ingå kyrka: en kort vägledning, 1970
Ingå, Fagervik, Degerby: en västnyländsk bygdekrönika, 1971
Skolhistoriskt arkiv: uppsatser och urkunder, 1971
Ingå handelslag 1921–1971: en redogörelse för handelslagets tillkomst och verksamhet under 50 år, 1971
Kyrkyby folskola i Ingo, 1971
Snappertuna: en kustbygds hävder. 2, efter 1809, 1975
Torpare och landbönder i Ingå, 1979
Segelsjöfart i Ingå, 1981
Sockenmagasinrörelsen i Ingå och Degerby, 1982
Omsorg om utvecklingsstörda i 25 år, 1989, Ola Brenner, ym.
Muinaisen Egyptin arkkitehtuuri

Ramesseum
Theban temppelikompleksi
Muinaisen Egyptin arkkitehtuuri voidaan jakaa viiteen jaksoon: varhaisdynastisen kauden arkkitehtuuri, vanhan valtakunnan arkkitehtuuri, keskivaltakunnan arkkitehtuuri, uuden valtakunnan arkkitehtuuri ja myöhäiskauden arkkitehtuuri.
Kun muut kansat elivät vielä esihistoriallista aikaa, egyptiläiset olivat jo kehittäneet korkealaatuista ja monipuolista taidetta. Arkkitehtuurin historia alkaa Egyptistä. Monumenttien tarkkaa rakennusaikaa on mahdotonta selvittää, joten monumentit luokitellaan Egyptiä hallinneiden faaraoiden dynastioiden mukaan.
Egyptiläisen arkkitehtuurin ominaispiirteet

Muinaisessa Egyptissä oli hyvin vähän rakennusmateriaaleja. Puuta oli vähän, koska Egyptiä ympäröi Saharan autiomaa. Ainoat puutarvikkeet olivat ruoko ja palmut, joiden puu oli huonolaatuista. Tämän takia egyptiläisten tärkeimmät rakennusaineet olivat polttamaton savitiili ja kivi, lähinnä kalkkikivi, jota louhittiin Niilin laaksossa, sekä hiekkakivi ja graniitti. Kivestä rakennettiin pääasiassa hautoja, kun taas tiiltä käytettiin palatseissa, linnoituksissa, rakennuksissa, jotka sijaitsivat temppelien ja kaupunkien läheisyydessä sekä temppeleiden varastotiloissa. Tavallinen kansa rakensi talonsa mudasta. Muta jätettiin aurinkoon kuivumaan ja se kovettui rakentamiseen sopivaksi.
Varhaisdynastisen kauden arkkitehtuuri

Suurin osa rakennuksista ei ole säilynyt nykypäivään saakka, koska ne rakennettiin helposti tuhoutuvasta savitiilestä. Rakennusaineena käytettiin myös savea, ruokoa ja puuta. Tiilien ja puisten kattopalkkien yhdistelmät sisustuksessa on tärkeä ominaisuus, jonka avulla rakennukset luetaan esidynastiseen kauteen. Kiveä on käytetty ainoastaan viimeistelymateriaalina. Tähän aikakauteen kuuluu palatsin julkisivut "sereh"-tyyppi, jonka kuvia löytyy I dynastian faaraoiden steeloista. Kyseiset muodot esiintyvät usein myös faaraoiden sarkofageissa. Aikakauden temppelit ovat säilyneet paremmin kuin palatsit: ennen kaikkea pyhäköt, kappelit ja mastabat. Temppeleiden sisustus on säilyttänyt yhteyden puuarkkitehtuurin, jossa käytetään sokeriruokolistoja koristeena.
Vanhan valtakunnan arkkitehtuuri

Noin 3000 eaa. I dynastian faarao Narmer tai Menes yhdisti Ylä- ja Ala-Egyptin yhdeksi valtioksi ja määräsi pääkaupungiksi Memfiksen. Näin luotiin tehokas keskitetty valtio faaraon vallan alle, joka on Jumalan Poika Pa, ja joka saneli perusmallin arkkitehtoniseen rakentamiseen – hautojen ja rakennuksien tuli välittää ajatus hänen jumaluudestaan. Egypti oli mahtavimmillaan III ja IV dynastioiden aikana. Tällöin rakennettiin suurimmat kuninkaalliset hautapyramidit, joiden rakentamiseen meni vuosikymmeniä ja rakennustyömailla työskenteli orjien lisäksi myös talonpoikia. Tätä historiallista ajanjaksoa Egyptin historiassa usein kutsutaan "pyramidien aikakaudeksi" ja näitä suurenmoisia monumentteja ei olisi luotu ilman loistavaa matematiikan ja rakentamisen taitoja.
Keskivaltakunnan arkkitehtuuri

Vuonna 2050 eaa. Mentuhotep I yhdisti Egyptin uudelleen ja palautti vallan faaraoille pääkaupunki Thebaan. Vuosisadat, jotka erottivat vanhan valtakunnan keskivaltakunnan olivat raskaat egyptiläisille. Valtion romahtaminen, sodat, faaraon jumalallisen kultin heikkeneminen – tämä johti individualismin kehitykseen egyptiläisessä yhteiskunnassa.
Egyptiläinen individualismi näkyi lähinnä siinä, että jokainen alkoi huolehtia omasta kuolemattomuudestaan. Nyt ei ainoastaan faarao ja aateliset omanneet paikat tuonpuoleisessa, vaan tavallinen kansa alkoi vaatia paikkaa tuonpuoleisesta maailmasta sielulleen. Näin syntyi ajatus "tasavertaisesta tuonpuoleisesta", joka välittömästi vaikutti kuolleiden kultin tekniseen puoleen. Hautausmenot yksinkertaistuivat huimasti. Suosittu oli ylellinen hauta mastaba. Iankaikkisen elämän varmistamiseksi tarvittiin nyt vain yksi steela – kivilaatta, johon oli kirjoitettu maagisia tekstejä ja kaikki mitä kuolleiden tulisi tietää tuonpuoleisessa. Pyramideja rakennettiin edelleen haudoiksi, mutta ne olivat paljon pienempiä ja yksinkertaisempia kuin ennen vanhaan.
Uuden valtakunnan arkkitehtuuri

Uuden valtakunnan arkkitehtuurin ja taiteen keskus oli Theba. Lyhyessä ajassa rakennettiin upeita palatseja ja taloja, temppeleitä, jotka muuttivat katukuvaa Thebassa. Keskuksena Theba pysyi useita satoja vuosia. Temppeleitä rakennettiin kolmea eri tyyppiä: maan päällä olevat temppelit, kalliotemppelit ja puolikalliotemppeleitä.
Myöhäiskauden arkkitehtuuri

Muinaisessa Egyptissä myöhäiskaudella valta oli Theban papistolla, josta huomaa merkittävä heikentymisen faaraon itsevaltiudessa. Vallan sai vuonna 1085 eaa. Smendes, joka kuului papistoon, ja sitten valtaistuimen saivat libyalainen aatelisto (dynastian perustaja – hallitsija Shoshenk I, yhdisti Egyptin lyhyeksi ajaksi), jota seurasi Kush-dynastia Etiopiassa, ja Assyria. Egyptin uuden yhdistymisen kauden eli ns. saissisen kauden lopettaa persialaisten maahan tunkeutuminen. Persian hallitsijat, jotka perustivat XXVII dynastian, hallitsivat siihen asti kun Egyptin valloitti Aleksanteri Suuri.
Jäljitelläkseen suuria faaraoita monet hallitsijat myöhäiskaudella rakensivat Karnakissa (esimerkiksi modernin sisäänkäynnin Amunin temppeliin rakensi faarao Shoshenk I; ja faaraon Taharqan pylväikkö). Kushilaisen dynastian aikana rakennettiin hatapyramideja tiilestä. Rakennukset yleensä jäljittelivät klassista arkkitehtuuria. Myöhemmin kreikkalaisten valloituksen jälkeen egyptiläinen arkkitehtuuri sai hellenistisiä vaikutteita.
Aiheesta muualla

Kuvia tai muita tiedostoja aiheesta muinaisen Egyptin arkkitehtuuri Wikimedia Commonsissa
Luxorilaisen temppelin portit